La Gala Premis Literaris Ciutat de Gandia 2024 se celebrarà el 22 de novembre
05 març 2024

## La Gala Premis Literaris Ciutat de Gandia 2024 se celebrarà el 22 de novembre05 març 2024Última actualització: 05 març 2024

![](../gestion/img/844a65e6707bfcf586c396c7f1b001dac0e95d719cc412333a4f66d5ed740717.jpg)  
  

La regidora delegada de l'IMAB, **Balbina Sendra** ha informat aquest matí que ja s'ha convocat una nova edició dels P**remis Literaris Ciutat de Gandia**. En concret, es convoca la 46a edició del premi Joanot Martorell de Narrativa i la 62a del premi Ausiàs March de Poesia. En el cas del premi de narrativa, està dotat amb 20.000 euros mentre que el de poesia compta amb una dotació de 8.000 euros.  
  
En ambdós casos les persones interessades hauran de presentar obres inèdites i escrites originalment en valencià/català a la seu electrònica de l'Ajuntament de Gandia fins al 5 de maig a les 23:59 hores.  
  
El premi s'atorgarà al novembre, en el transcurs d'un acte que se celebrarà en el context de la Tardor Literària, en homenatge al Tirant lo Blanc, el 22 de novembre del 2024.  
  
Sendra ha mostrat el seu convenciment que aquesta edició serà un èxit. "_Afrontem una edició que estic segura que tornarà a col·locar Gandia al mapa de la Cultura. El premi Joanot Martorell de Narrativa i l'Ausiàs March de Poesia són un referent i consoliden Gandia com a Capital Literària que és”. “Ja estem treballant per preparar aquest i tots els actes i activitats que convertiran Gandia en el centre de la cultura i la literatura durant la celebració de la Tardor Literàri_a”.  
  

**XLVI PREMI JOANOT MARTORELL DE NARRATIVA**

1.  Les obres que opten al premi han de ser inèdites i escrites originalment en valencià/català. El tema serà lliure. Els treballs hauran de tindre una extensió mínima de 100 pàgines (50 fulls a dues cares) i no hauran estat premiats en certàmens anteriors.
    

2.  Sols es podrà presentar un original per autor/a.
    

3\. Els originals es podran presentar segons una d’aquestes dues modalitats:

**a) Presentació electrònica (+ paper):**

Aquesta sol·licitud es realitzarà mitjançant el tràmit electrònic G00189-Premi JOANOT MARTORELL de Narrativa (fins al 5 de maig, a les 23:59 h), publicat en la seu electrònica de l’Ajuntament de Gandia, en aquest enllaç:

[https://gandia.sedelectronica.es/catalog/t/13866135-fc92-451c-b871-d89dac694897](https://gandia.sedelectronica.es/catalog/t/13866135-fc92-451c-b871-d89dac694897)

En aquest tràmit, s’incorporarà un arxiu de l’obra en format pdf (màxim 40 Mb) i caldrà presentar, també, una única còpia en paper, mecanografiada en DIN A4, preferentment a doble cara, indicant, en la portada, la referència d’entrada assignada a la sol·licitud presentada electrònicament.

**b) Presentació presencial o correu postal:**

Originals mecanografiats en DIN A4, preferentment a doble cara. S'hauran de presentar per quadruplicat.

4\. En qualsevol cas, independentment de la modalitat de presentació triada, les obres s’han de presentar sota pseudònim, adjuntant a la còpia en paper la plica corresponent (amb les dades personals en sobre tancat i el pseudònim a l’exterior).

5\. Els originals en paper s'hauran de trametre, per correu certificat, a l'Institut Municipal d’Arxius i Biblioteques (IMAB). Plaça Rei En Jaume, núm. 9, 46701 GANDIA, fent constar, a l'exterior: XLVI PREMI DE NARRATIVA JOANOT MARTORELL.

6\. El termini de presentació d'originals, tant dels exemplars en paper com dels documents electrònics, finalitzarà el 5 de maig de 2024, a les 23:59 hores.

7\. El guardó té una dotació econòmica de 20.000 euros, dels quals 18.000 corresponen a la dotació aportada per l’IMAB de l'Ajuntament de Gandia i els altres 2.000, al pagament avançat, per part d’Edicions 62, dels drets d’autor de la primera edició.

8\. El guardó comporta la participació en l’acte de presentació del llibre quan s’edite, en el Club de lectura de Biblioteques Gandia relatiu a l’obra guanyadora, i en altres actes que puguen acordar-se amb els centres docents de la ciutat, si s’escau.

9\. El premi s’atorgarà a una única obra, o podrà no ser adjudicat, però el seu import o dotació no serà fraccionat en cap cas.

10\. El jurat estarà format per: Valèria Gaillard, Martí Domínguez, Xavier Aliaga i Pilar Beltran, que el presidirà.

11\. El jurat es reunirà, per a deliberar i emetre veredicte, durant el mes de juny, i el veredicte es farà públic a final del mateix mes de juny de 2024.

12\. El premi s’atorgarà al mes novembre, en el transcurs d'un acte públic i solemne que se celebrarà a la ciutat de Gandia, en el context de la Tardor literària, en homenatge al _Tirant lo Blanc_, el 22 de novembre de 2024.

13\. Edicions 62 publicarà l'obra premiada, d'acord amb el jurat i l'IMAB.

14\. Finalitzat l’acte de lliurament, es procedirà a la destrucció dels originals de les obres no premiades.

15\. La presentació dels originals pressuposa l'acceptació íntegra d'aquestes bases, i dels drets i les obligacions que se'n deriven. Les qüestions no previstes en aquestes bases les resoldrà el jurat, segons el seu lliure criteri.

**LXII PREMI AUSIÀS MARCH DE POESIA**

1.  Les obres que opten al premi han de ser inèdites i escrites originalment en valencià/català. El tema serà lliure. Els treballs hauran de tindre una extensió mínima de 250 versos i no hauran estat premiats en certàmens anteriors.
    

2.  Sols es podrà presentar un original per autor/a.
    

3\. Els originals es podran presentar segons una d’aquestes dues modalitats:

**a) Presentació electrònica (+ paper):**

Aquesta sol·licitud es realitzarà mitjançant el tràmit electrònic G00129-Premi AUSIÀS MARCH de Poesia (fins al 5 de maig, a les 23:59 h), publicat en la seu electrònica de l’Ajuntament de Gandia, en aquest enllaç:

[https://gandia.sedelectronica.es/catalog/t/bdffadfd-999b-4b05-b2ef-c75db3117db1](https://gandia.sedelectronica.es/catalog/t/bdffadfd-999b-4b05-b2ef-c75db3117db1)

En aquest tràmit, s’incorporarà un arxiu de l’obra en format pdf (màxim 40 Mb) i caldrà presentar, també, una única còpia en paper, mecanografiada en DIN A4, preferentment a doble cara, indicant, en la portada, la referència d’entrada assignada a la sol·licitud presentada electrònicament.

**b) Presentació presencial o per correu postal:**

Originals mecanografiats en DIN A4, preferentment a doble cara. S'hauran de presentar per quintuplicat.

4\. En qualsevol cas, independentment de la modalitat de presentació triada, les obres s’han de presentar sota pseudònim, adjuntant a la còpia en paper la plica corresponent (amb les dades personals en sobre tancat i el pseudònim a l’exterior).

5\. Els originals en paper s'hauran de trametre, per correu certificat, a l'Institut Municipal d’Arxius i Biblioteques (IMAB). Plaça Rei En Jaume, núm. 9, 46701 GANDIA, fent constar, a l'exterior: LXII PREMI DE POESIA AUSIAS MARCH.

6\. El termini de presentació d'originals, tant dels exemplars en paper com dels documents electrònics, finalitzarà el 5 de maig de 2024, a les 23:59 hores.

7\. El guardó té una dotació econòmica de 8.000 euros, que inclou els drets d’autor de la primera edició.

8\. El guardó comporta la participació en l’acte de presentació del llibre quan s’edite, en el Club de lectura de Biblioteques Gandia relatiu a l’obra guanyadora, o en altres actes que puguen acordar-se amb els centres docents de la ciutat, si s’escau.

9\. El premi s’atorgarà a una única obra, o podrà no ser adjudicat, però el seu import o dotació no serà fraccionat en cap cas.

10\. El jurat estarà format per: Jaume Pont, Maria Josep Escrivà, Rubén Luzón, Simona Škrabec i Jordi Cornudella, que el presidirà.

11\. El jurat es reunirà, per a deliberar i emetre veredicte, durant el mes de juny, i el veredicte es farà públic a final del mateix mes de juny de 2024.

12\. El premi s’atorgarà al mes novembre, en el transcurs d'un acte públic i solemne que se celebrarà a la ciutat de Gandia, en el context de la Tardor literària, en homenatge al _Tirant lo Blanc_, el 22 de novembre de 2024.

13\. Edicions 62 publicarà l'obra premiada, d'acord amb el jurat i l'IMAB.

14\. Finalitzat l’acte de lliurament, es procedirà a la destrucció dels originals de les obres no premiades.

15\. La presentació dels originals pressuposa l'acceptació íntegra d'aquestes bases, i dels drets i les obligacions que se'n deriven. Les qüestions no previstes en aquestes bases les resoldrà el jurat, segons el seu lliure criteri.

[Twittear](https://twitter.com/share)